کلاب بن مرہ

کلاب رسول اللہ کے چھٹی پشت پر جد امجد ہیں۔ آپ پر رسول اللہ کے والد اور والدہ دونوں کا سلسلۂ نسب مل جاتا ہے۔

 تعارف 
آپ کا نام حکیم کنیت ابو زہرہ اور لقب کلاب تھا۔ کلاب کے معنی کاٹنے والا درندہ کے ہیں۔ کلاب آپ کا لقب تھا کیونکہ آپ کتوں سے شکار کے بہت شوقین تھے۔ آپ کے والد کا نام مرہ بن کعب اور والدہ کا نام ہند بنت سریر بن ثعبلہ تھا۔ سیرت انسائیکلو پیڈیا تصنیف و تالیف حافظ محمد ابراہیم طاہر گیلانی، حافظ عبد اللہ ناصر مدنی اور حافظ محمد عثمان یوسف جلد دوم صفحہ 51

آپ کا سلسلۂ نسب کچھ یوں ہے
کلاب بن مرہ بن کعب بن لوی بن غالب بن فہر بن مالک بن نضر بن کنانہ بن خزیمہ بن مدرکہ بن الیاس بن مضر بن نزار بن معد بن عدنان

مرہ رسول اللہ کے چھٹی پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب  ضیاء النبی مولف پیر محمد کرم شاہ جلد اول صفحہ 399 

 سیرت 
مرہ بن کعب کی اولاد میں سے کلاب کو خصوصی امتیاز اور تفوق حاصل تھا۔ آپ شان و شوکت اور عظمت والے بزرگ تھے۔ آپ کے بارے میں شیخ ابوالعباس عبد اللہ فرماتے ہیں
 اور کلاب بزرگی کی ایسی چوٹی پر پہنچے کہ اس سے ہر نزدیک و دور والا شخص قاصر رہا۔ محمد رسول اللہ ﷺ کے آباؤاجداد کا تذکرہ مولف ڈاکٹر محمود الحسن عارف صفحہ 212 اور 213
کلاب کے سسر سعد بن سیل نے سب سے پہلے تلواروں پر سونا اور چاندی چڑھایا۔ اس نے دو تلواریں آپ کو تحفہ میں بھجیں۔ آپ نے وہ آراستہ تلواریں خانہ کعبہ کے خزانے میں میں رکھ دیا۔ اس طرح سب سے پہلے آپ نے آراستہ تلواریں بیت اللہ شریف کے لیے وقف کی۔ حضور کے آباؤاجداد مولف علامہ یونس مبین صفحہ 161 اور 162
عربی مہینوں کے موجودہ ںام سب سے پہلے کلاب بن مرہ نے ہی تجویز کیے تھے۔ نبی کریم صلی اللہ علیہ وآلہ وسلم کے عزیز و اقارب مولف ڈاکٹر اشتیاق احمد ، محمد اشرف شریف صفحہ 29

 اولاد 
کلاب بن مرہ نے بنو ازد کے خاندان بنو جفنہ سے تعلق رکھنے والے سعد بن سیل کی بیٹی فاطمہ سے نکاح کیا تھا۔ آپ کی اولاد میں دو بیٹے اور ایک بیٹی تھی۔
 قصی
 زہرہ
 نعم بنت کلاب
رسول اللہ کی والدہ ماجدہ جناب زہرہ کی نسل میں سے ہیں۔ محمد رسول اللہ ﷺ کے آباؤاجداد کا تذکرہ مولف ڈاکٹر محمود الحسن عارف صفحہ 212 اور 213 جناب بی بی آمنہ کا سلسلۂ نسب آمنہ بنت وہب بن عبدمناف بن زہرہ بن کلاب تھا۔ کلاب پر رسول اللہ کے والد ماجد اور والدہ محترمہ کا سلسلۂ نسب مل جاتا ہے۔ خاندان مصطفٰی صلی اللہ علیہ والہ وسلم مولف سید محمد سعید الحسن شاہ صفحہ 72 اور 73

 حوالہ جات 

 نسب نامہ 
کلاب بن مرہ بن کعب بن لوی بن غالب بن فھر بن مالک بن نضر بن کنانہ بن خزیمہ بن مدرکہ بن الیاس بن مضر بن نزار بن معد بن عدنان 
(عربی میں : كلاب بن مرة بن كعب بن لؤي بن غالب بن فهر بن مالك بن النضر بن كنانة بن خزيمة بن مدركة بن الياس بن مضر بن نزار بن معد بن عدنان )

 خاندان 
محمد  کا شجرہ ان تک یوں پہنچتا ہے

محمد بن عبداللہ بن عبدالمطلب بن ھاشم بن عبد مناف بن قصی بن کلاب 
(عربی میں : محمد بن عبد الله بن عبد المطلب بن هاشم بن عبد مناف بن قصي بن كلاب بن مرة )

 براہ راست خاندان میں شامل اہل بیت کا خط بڑا کر کے واضح کیا گیا ہے۔
 * کا مطلب ہے کہ شادی کی ترتیب میں فرق ہو سکتا ہے۔

 حوالہ جات 

زمرہ:373ء کی پیدائشیں
زمرہ:اسلاف صحابہ
زمرہ:اہل بیت
زمرہ:تاریخ عرب
زمرہ:چوتھی صدی کی عرب شخصیات
زمرہ:محمد بن عبد اللہ کے آباؤ اجداد
زمرہ:قریش
زمرہ:ویکی ڈیٹا سے مطابقت رکھنے والی مختصر تفصیل
زمرہ:زمانہ جاہلیت کی شخصیات
زمرہ:372ء کی پیدائشیں